# விக்கிப்பீடியா:ஆலமரத்தடி/தொகுப்பு67

## புதிய கொள்கை கருத்து வேண்டல் - சட்ட மிரட்டல் கூடாது

சில நாட்களுக்கு முன்னர் ஒருவர் ஒரு கட்டுரையின் பெச்சுப் பக்கத்தில் சட்ட மிரட்டல் ஒன்றை விடுத்துள்ளார். ஆங்கில விக்கி மற்றும் பல பிற விக்கிகளில் இம்மாதிரியான சட்ட மிரட்டல் விடுபவர்களை உடனடியாக தடைசெய்து விக்கியிலிருந்து வெளியேற்ற கொள்கை உள்ளது. - :en:WP:NLT. இக்கொள்கையை நாமும் ஏற்றுக் கொள்ள வேண்டுமா?. தமிழ் விக்கி வளர வளர இது போன்ற மிரட்டல்கள் அதிகமாக வாய்ப்புண்டு. பதில் சொல்லும் பயனர்களுக்கு அச்சம் ஏற்படுவதைத் தவிர்க்க பிற விக்கிகளில் இது போன்ற செயல்களைக் கடுமையாக எதிர் கொள்கின்றனர். இக்கொள்கையை நாம் ஏற்க வேண்டுமா என்பது பற்றி விக்கி சமூகத்தின் கருத்தை வேண்டுகிறேன்.--சோடாபாட்டில்<sup>உரையாடுக</sup> 16:02, 21 சனவரி 2012 (UTC)  
:சட்ட மிரட்டல்களை 0.01% கூட அனுமதிக்கமுடியாது, அது பயனர்களை பயமுறுத்தும் செயல். சட்ட மிரட்டல் விடுபவர்களை உடனடியாக தடை செய்ய என் ஆதரவு. --குறும்பன் 00:54, 22 சனவரி 2012 (UTC)  
:சோடாபாட்டில், நீங்கள் குறிப்பிடும் பயனர் விக்கியின் வழிமுறைகள் தெரியாமல் ஏதோ எழுதியதுபோல் தெரிகிறது. அவருக்கு விக்கி வழிமுறைகளை விளக்கிச் சொன்னால் போதும் என்று நினைக்கிறேன். எடுத்துக்காட்டாக, "நீங்கள் குறிப்பிடும் கட்டுரையில் திருத்தங்கள் செய்ய வேண்டும் என்றால் (வழிமுறை எண்....படி) அத்திருத்தங்களைச் செய்யுங்கள். ஆதாரமும் காட்டுங்கள்" என்று கூறலாம். இவ்வாறு தமிழ் விக்கிக்கு ஒரு நட்பான பயனர் கிடைக்கமாட்டாரா?!--பவுல்-Paul 02:45, 22 சனவரி 2012 (UTC)  
::எனக்கு இரு மாதிரியான எண்ணங்களும் உள்ளன பவுல். நீங்கள் சொல்வது போல் பொறுமையாக எடுத்துச் சொல்லி அவருக்குப் புரிய வைக்க வேண்டுமென்றும் விரும்புகிறேன். ஆனால் இந்தியா போன்ற நாடுகளில் இந்திய தண்டனைச் சட்டம் பிரிவு 298 போன்ற எளிதான அவதூறுச் சட்டங்கள் இருக்குமிடங்களில் இவர் போன்றோருடன் பேசுவதே பிற பயனர்களுக்கு கடுமையான அச்சுறுத்தல். அதுவும் குறிப்பாக சாதி/சமய விசயங்களில் கடுமையான முன்னுதாரணங்கள் இங்கு உள்ளன. அவருடன் பதில் பேசி அது பொது வெளியில் பதிவாவதையே நான் தவிர்க்க விரும்புகிறேன். ஆங்கில விக்கி போலின்றி இங்கு ஒரு சிலர் தவிர பிறர் அனைவரும் பெயரியாக இல்லாமல் தம் அடையாளம் காட்டியே பங்களித்து வருகிறார்கள். இம்மாதிரிச் சூழலில் சட்ட மிரட்டலை விக்கி எதிர்கொள்ளும் முறை நமது பயனர்களுக்கு பாதுகாப்புணர்வைத் தருவதாக அமைய வேண்டும் என்று நினைக்கிறேன். --சோடாபாட்டில்<sup>உரையாடுக</sup> 04:11, 22 சனவரி 2012 (UTC)
:நாம் உருவாக்கும் கொள்கைகள் உள்ளடக்கத்தைப் பொறுத்தே அமைய வேண்டும். சட்ட விதயங்களில் அறியாமை ஒரு காரணியாக எடுத்துக்கொள்ளப்படுவதில்லை. எனவே சட்ட மிரட்டல்களை விடுமவர்களை உடனடியாகத் தடை செய்ய என் ஆதரவு.--மணியன் 05:23, 22 சனவரி 2012 (UTC)
--Nan 07:37, 22 சனவரி 2012 (UTC)  
:இங்கு சட்ட மிரட்டலுக்கு அவசியம் என்ன இருகிறது! விக்கிப்பீடியாவானது யாவராலும் தொகுக்கப்படக் கூடிய ஒரு கலைக்களஞ்சியம். தவறான கருத்துக்கள் நிரந்தரம் இல்லையே, கருத்து சுதந்திரம் உள்ளது, குறைகளை திருத்திக்கொள்ளலாம், புதுப்பயனர்கள் அச்சப்படத்தேவையில்லை.--ஸ்ரீதர் <sup>/பேசுக</sup> 06:23, 22 சனவரி 2012 (UTC)
::ஸ்ரீதர், இணையத்தில் அவதூறாகக் குறிப்பிட்டுவிட்டார்கள் என்று வழக்குப் பதிவு செய்வது, வக்கீல் நோட்டீஸ் அனுப்புவதும் அதிகரித்துள்ளது. ஓரிடத்தில் உள்ளது பிடிக்கவில்லையா உடனடியாக மாற்று அல்லது சட்டப்படி நடவடிக்கை எடுப்போம் என்று மிரட்டுவதும் அதிகரித்து வருகிறது. ”கருத்து சுதந்திரம்” என்பது இந்தியா, இலங்கை போன்ற நாடுகளில் (நமது விக்கியின் பெரும்பாலான பயனர்கள் வாழும் இடங்கள்) சமய/சாதி/இனம்/மொழி அவதூறென வரும்போது காணாமல் போய்விடும். இதற்கு இணையத்தில் பல முன்னுதாரணங்கள் உள்ளன. இதே போன்று மேலை நாடுகளில் தனி மனித அவதூறு என்ற அச்சுறுத்தல்கள் அதிகம். நானறிந்து முதல் முறையாக தமிழ் விக்கியில் இப்படியொரு வெளிப்படையான சட்ட மிரட்டலைக் காண்கிறேன் (முன்பும் வந்திருக்கலாம்). இச்சூழலை முன்னரே எதிர்கொண்டுள்ள பிற விக்கிகள் இப்படியொரு விதியினைக் கையாளுகிறார்கள் - சட்டமிரட்டல் விடுபவரிடம் பொறுமையாகப் பேசுவதில்லை, உடனடியாகத் தடை செய்து விடுகிறார்கள். இதனால் அச்சுறுத்திப் பணியவைக்க சட்டமிரட்டல் விடுபவர்கள் அதை ஒரு உத்தியாகப் பயன்படுத்த முடியாது, பிற பயனர்களுக்கு பாதுகாப்பு உணர்வும் கிடைக்கிறது. --சோடாபாட்டில்<sup>உரையாடுக</sup> 06:39, 22 சனவரி 2012 (UTC)  
:::சட்ட மிரட்டல் விடுத்தவர் முதலில் அவருடைய கருத்தைத் தெரிவித்திருக்கலாம் அல்லது மாற்றக் கோரியிருக்கலாம் அல்லது அவரே தகுந்த ஆதாரங்களுடன் கட்டுரையில் மாற்றம் செய்திருக்கலாம். அதை விடுத்து, சட்ட மிரட்டல் விடுவது என்பது ஏதோ ஒரு குறிப்பிட்ட உள்நோக்கத்துடன் செயல்படுவதுதான். இதுபோன்றவர்களின் மிரட்டலைக் கண்டு பயப்படத் தேவையில்லை. இவர்களைப் போன்றவர்கள் பங்களிப்பு செய்வதை உடனடியாகத் தடை செய்ய என் ஆதரவு.--தேனி.எம்.சுப்பிரமணி.<sup>/உரையாடுக</sup>. 07:03, 22 சனவரி 2012 (UTC)  
வழக்குத் தொடுப்பேன் என அச்சுறுத்துவோரை உடனடியாகத் தடை செய்ய வேண்டும் என்பது விக்கமீடியாவின் கொள்கை என்றல்லவா நினைத்து வந்தேன்.ஆங்கில விக்கிப்பீடியாவின் கொள்கை மட்டும் தானா? எது எப்படியோ, இவர்களைச் சமாளிப்பது விக்கிமீடியாவிற்கும் விக்கிப்பீடியர்களுக்கும் தேவையற்ற கூடுதல் பணி. ஒருவர் முன்னேறினால் போலி நண்பர்களும் உண்மை எதிரிகளும் பெருகுவர். தமிழ் விக்கிப்பீடியா வளர வளர இது நிகழ்வது இயற்கையே! சாம பேத தானம் தண்டம் என நான்கு வழிமுறைகள் இருக்க, பேசித் தீர்க்க நினைப்பவர் வழக்குத் தொடுப்பேன் என முதலிலேயே மிரட்ட மாட்டார். மின்னஞ்சலும் தர மாட்டார். இவர்களோடு பேசிக்கொண்டிராமல் இவர்களைத் தடை செய்வதே அனைவருக்கும் நல்லது. (நாணல் போல வளைவது தான் சட்டம் என ஒரு பாட்டே இருக்கிறது. நாமும் நாணல் போல் வளைந்தால் ...) --மரு. பெ. கார்த்திகேயன் (karthi.dr) 07:25, 22 சனவரி 2012 (UTC) --shanmugam 07:27, 22 சனவரி 2012 (UTC)  
பயனரைத் தடை செய்வதால் மட்டும் உண்மையிலேயே வழக்கு போட நினைப்பவரைத் தடுக்க முடியாது. தற்போதைக்கு அந்தப் பயனரின் பேச்சுப் பக்கத்தில் வேண்டுகோள் இட்டுள்ளேன். அவரோ வேறு யாருமோ தொடர்ந்து இது போன்ற எச்சரிக்கைகளை விடுத்தால் பயனர்களைத் தடை செய்ய விதி இயற்றலாம். அச்சப்பட்டு அல்ல. இவற்றை எரிதம் போல் கணக்கில் கொள்ளலாம் :) --இரவி 07:32, 22 சனவரி 2012 (UTC)  
சட்ட மிரட்டல் விடுப்பவர்களிடம் பேசித் தீர்க்க என்ன இருக்கிறது? அவர்களுக்குத் தேவை அவர்களது பெருமை பேசுவது அல்லது எங்களது வேலையைப் பாழாக்குவது. அவர்களிடம் கிஞ்சித்தும் நல்லெண்ணம் கிடையாது. அவர்களை உடனடியாகத் தடை செய்ய வேண்டும். மற்றப்படி, உண்மையிலேயே பிழையிருந்து திருத்த வேண்டுமாயின் அதற்குரிய வழிமுறைகளைக் கூறுவதும் தேவையான ஆதாரங்களைத் தருவதுமே பண்பாடாகும்.--பாஹிம் 07:49, 22 சனவரி 2012 (UTC)  
ஆ.விக்கியில் நான் பார்த்த வரை சட்ட மிரட்டல் விட்டவுடன் யாரையும் உடனடியாக தடைசெய்வதில்லை. சட்ட மிரட்டல் விடுத்தால், அது தவறு, மீண்டும் விடுத்தால் தடை செய்யப்படுவீர்கள் என கொள்கைப் பக்கத்தை சுட்டி, மறுமொழி அளிப்பார்கள். அதற்குப் பிறகும் சட்ட மிரட்டல் விடுத்தால் தடை செய்வார்கள். நாமும் அது போல் செய்யலாம் என கருதுகிறேன். ஸ்ரீகாந்த் 07:55, 22 சனவரி 2012 (UTC)--மரு. பெ. கார்த்திகேயன் (karthi.dr) 08:21, 22 சனவரி 2012 (UTC)  
: //:en:WP:NLT. இக்கொள்கையை நாமும் ஏற்றுக் கொள்ள வேண்டுமா?.// ஒரே பதில்: **ஆம்**.
::நாமும் விக்கிப்பீடியாதான். எனவே, ஆங்கில விக்கியில் இயற்றப்பட்டுள்ள சட்டதிட்டங்கள் பொறுப்புத் துறப்புகள் நமக்கும் பொருந்தும். :) --<span>&nbsp;**சூர்யபிரகாஷ்**&nbsp; </font></span> **<sup><small>உரையாடுக</small></sup>** 13:19, 23 சனவரி 2012 (UTC)  
:சட்ட மிரட்டல் மட்டுமல்ல, வேறு விதமான அச்சுறுத்தல்களும் இந்தியச் சூழலில் கவலையளிப்பனவே. உடனடியாகத் தடை செய்வதில் பயன் இருக்குமா என்று பார்க்க வேண்டும். இருக்குமானால் அதையே தீர்வாகக் கொள்ளலாம். ஏனெனில் இப்போதெல்லாம் விக்கிக்கு வெளியேயும் இதுபோன்ற சிக்கல்கள் தொடர்கின்றன. கன்னட ஆங்கில விக்கிக்களில் உள்ள சில தகவல்கள் தொடர்பாக ஒருவர் இது போன்ற மிரட்டல்களை விடுத்தார். விக்கிக்கு வெளியேயும், முகநூலில், மடற்குழுக்களிலும் தொடர்ந்தது. அனைவரும் சேர்ந்து பேசி சரி செய்தனர் என நினைக்கிறேன். மிரட்டியவர் ஒரு நாளிதழ் நிருபர் என நினைக்கிறேன். சில இடங்களில் உடனடியாகத் தடை செய்வதால் விளைவு கடுமையாகலாம்.  
:வேறு சில நடவடிக்கைகளும் தேவைப்படலாம். எந்த ஒரு தனிநபர் விக்கிப் பங்களிப்பாளரும் அச்சுறுத்தலுக்கு உள்ளாகாமல் இருக்க, இது போன்ற நேரங்களில் அலுவல் கணக்கு ஒன்றின் வழியாகப் பேசுமாறு செய்யலாமா? கூடியவரை அச்சுறுத்துபவர் சார்ந்துள்ள நாட்டுக்கு வெளியே உள்ள பங்களிப்பாளர் யாராவது எதிர்கொள்வதும் பயன் தரலாம்.  
:இது முக்கிய சிக்கல் என உணர்கிறேன். நமது சூழலில் இதற்கான தீர்வு என்ன என்று தெரியவில்லை. -- சுந்தர் <sup>\பேச்சு</sup> 13:38, 23 சனவரி 2012 (UTC)  
::மீண்டுமொரு முறை சட்டமிரட்டல் நிகழ்ந்தால், பெரும்பாலோனோர் பரிந்துரையின் படி கொள்கையை உருவாக்கி விடலாம்.--சோடாபாட்டில்<sup>உரையாடுக</sup> 11:56, 28 சனவரி 2012 (UTC)